
Družba Slovenske železnice, d. o. o., 
Kolodvorska ulica 11, 1506 Ljubljana objavlja 
JAVNO ZBIRANJE PONUDB
za prodajo nepremičnine
na Hrvaškem, PAZIN,  Kapetana Lazarića 3, stanovanje št. E-3 v prvem nadstropju z uporabno površino 64,76 m² (skupna površina 71,03 m²). Stanovanje je obremenjeno z najemnim razmerjem (zasedeno). 
Izhodiščna cena 35.000,00 EUR. 
Varščina: 3.500,00 EUR.

Ponudniki – razen najemnika - morajo plačati varščino za resnost ponudbe na TRR Slovenskih železnic, d.o.o., št. SI56 0292 3001 9346 887, swift LJBASI2X, odprt pri NLB, d.d., Trg republike 2, 1000 Ljubljana, in sicer v roku za oddajo ponudbe (torej do 12.09.2022 do 12.00 ure), namen nakazila: »Varščina za nakup stanovanja«.
Stanovanje ima energetsko izkaznico.
Zemljiškoknjižno stanje:
Slovenske železnice, d.o.o., so dejanski lastnik stanovanja E-3 v Pazinu, Kapetana Lazarića 3, v zemljiški knjigi pa je kot lastnik pomotoma vpisan Mikulić Danko.

Z zemljiškoknjižnim lastnikom je dogovorjeno, da bo priznal lastninsko pravico Slovenskim železnicam, d.o.o., oz. posledično kupcu predmetnega stanovanja, kar bo urejeno s pogodbo.

I. NAZIV IN SEDEŽ PRODAJALCA

Slovenske železnice, d.o.o., Kolodvorska ulica 11, 1506 Ljubljana, Slovenija, Matična št.: 5142733000, identifikacijska številka za DDV: SI 18190995, v nadaljevanju prodajalec.
II. POGOJI PRODAJE: 
a)  Nepremičnina se prodaja po sistemu »videno – kupljeno«,

b)  Upoštevane bodo le ponudbe, ki bodo v celoti izpolnjevale zahtevane pogoje,

c)  Ponudba je zavezujoča in dokončna,

d) Ponudnik je lahko vsaka pravna ali fizična oseba, ki po veljavnih predpisih izpolnjuje pogoje za pridobivanje nepremičnin na območju R Hrvaške, 
e) Ponudniki – razen najemnika stanovanja - so dolžni plačati varščino v višini 10% izhodiščne cene stanovanja, s katero jamčijo za resnost ponudbe. K ponudbi je potrebno priložiti potrdilo o vplačani varščini in številko ponudnikovega transakcijskega računa (št. računa in naziv banke) za primer vračila varščine. Plačana varščina se izbranemu ponudniku vračuna v kupnino, ostalim ponudnikom pa bo vrnjena brez obresti v roku 10 dni od dneva sklenitve prodajne pogodbe z najugodnejšim ponudnikom oz. najkasneje do 30.11.2022,
f)  Stanovanje je obremenjeno z najemnim razmerjem, najemnik pa ima predkupno pravico na stanovanju,

g)  Ponudba mora biti napisana v slovenskem ali hrvaškem jeziku, ponujena cena pa izražena v EUR.

III. ROK SKLENITVE POGODBE:
Izbrani ponudnik mora - v roku 15 dni po prejemu obvestila o izbiri - skleniti pogodbo s prodajalcem. V nasprotnem primeru se bo štelo, da je od nakupa odstopil, prodajalec pa  bo k podpisu pogodbe pozval naslednjega najugodnejšega ponudnika in zadržal varščino ponudnika, ki je od nakupa odstopil.
IV. NAČIN IN ROK PLAČILA KUPNINE
Izbrani ponudnik lahko plača kupnino na naslednji način: 

· V enkratnem znesku v roku 15 dni po izstavitvi računa, pri čemer se upošteva 17 odstotno znižanje ponujene cene stanovanja (plačilo z lastnimi sredstvi oz. kredit pri banki),

· Na kredit v mesečnih obrokih brez pologa, pri čemer odplačilna doba ne sme biti daljša od 25 let (kredit pri prodajalcu).
V primeru, da bo odplačilna doba:

· od 1 leta do 10 let – se pri izračunu mesečnega obroka upošteva obrestna mera v višini 6 mesečnega Euribora (na dan sklenitve pogodbe) povečanega za 1,5 odstotne točke letno,

· od 11 let do 25 let – se pri izračunu mesečnega obroka upošteva obrestna mera v višini 6 mesečnega Euribora (na dan sklenitve pogodbe) povečanega za 2,0 odstotni točki letno.

Obrestna mera je v času odplačila kupnine spremenljiva in se vsakih 6 mesecev uskladi z vrednostjo Euribor-a, veljavnega na dan obračuna, s čimer se spremeni tudi višina mesečnega obroka. 
Plačilo kupnine bo zavarovano s hipoteko, ki jo bo kupec ustanovil na celotni nepremičnini, ki je predmet prodaje, takoj po tem, ko se bo kot lastnik vpisal v zemljiško knjigo. 
V. STROŠKI V ZVEZI S PRODAJO
Prodajalec nosi strošek davka na promet nepremičnine, stroške overitve podpisa na prodajni pogodbi nosi vsaka pogodbena stranka zase, stroške zemljiškoknjižnih in drugih postopkov za vpis  lastninske pravice v zemljiško knjigo  ter stroške morebitne ustanovitve hipoteke pa nosi kupec.
VI. VSEBINA PONUDBE (Priloga 1):
Popolna pisna ponudba mora vsebovati naslednje podatke in priloge:
· navedbo identifikacijskih podatkov (ime in priimek/popolno ime firme, naslov/sedež firme, OIB oz. EMŠO/MŠ, DŠ/ID št. za DDV),

· navedbo nepremičnine, ki jo želi kupiti (kraj, naslov in štev. stanovanja),
· navedbo ponujene cene v EUR, ki ne  sme biti nižja od objavljene izhodiščne cene,

· navedbo načina plačila kupnine (v enem znesku ob podpisu pogodbe oz. kredit pri prodajalcu),
· fizične osebe morajo obvezno priložiti fotokopijo veljavnega dokumenta za identifikacijo (kopijo osebnega dokumenta – osebna izkaznica ali potni list), pravne osebe morajo obvezno priložiti izpis iz sodnega registra (ne starejši od 3 mesecev) in samostojni podjetniki morajo obvezno priložiti izpis iz poslovnega registra (ne starejši od 3 mesecev),
· kopijo potrdila (položnica, potrdilo banke…) o plačilu varščine in navedbo številke svojega transakcijskega računa (št. računa in naziv banke) za primer vračila varščine.
VII. KRITERIJ ZA IZBOR:

Kriterij za izbor najugodnejšega ponudnika je najvišja ponujena cena.
Nepremičnina bo prodana ponudniku, za katerega bo Komisija ugotovila, da je podal najugodnejšo ponudbo in bo s sklepom poslovodstva prodajalca izbran za najugodnejšega ponudnika. 

V primeru prejema več ponudb z navedbo enake najvišje cene, se bodo s temi ponudniki takoj po opravljenem odpiranju ponudb izvedla dodatna pogajanja v smislu pravil javne dražbe, in sicer ne glede na to, ali so prisotni vsi ponudniki oziroma njihovi zakoniti zastopniki ali pooblaščenci. Izklicna cena v postopku javne dražbe bo tista cena, ki so jo v svojih ponudbah ponudili najugodnejši ponudniki. Izbran bo ponudnik, ki bo na javni dražbi ponudil najvišjo ceno.

Prodajalec si pridržuje pravico, da - brez kakršnekoli odškodninske odgovornosti - začeti postopek javnega zbiranja ponudb do sklenitve pogodbe kadarkoli ustavi. Obveznost prodajalca, da s ponudnikom, ki ponudi najvišjo ceno, sklene prodajno pogodbo, je izključena.
VIII. ROK ZA ODDAJO PONUDB:
Rok za predložitev ponudb je 12.09.2022 do 12.00 ure.
Pisno ponudbo za nakup stanovanja je potrebno poslati priporočeno po pošti ali dostaviti osebno v vložišče, v zaprti ovojnici na naslov: Slovenske železnice, d.o.o., Sektor za upravljanje nepremičnin, Kolodvorska ulica 11, 1506 Ljubljana, z  oznako »PONUDBA ZA NAKUP STANOVANJA – NE ODPIRAJ – (z navedbo kraja, naslova in ID znaka nepremičnine, za katero se oddaja ponudba)«. Na hrbtni strani ovojnice pa mora biti navedeno ime, priimek ter naslov ponudnika (Priloga 2) 
Za pravočasne bodo veljale ponudbe, ki bodo prispele v vložišče prodajalca najkasneje do vključno 12.09.2022 do 12.00 ure.
Odpiranje ponudb bo javno, in sicer na sedežu Slovenskih železnic, d.o.o., Kolodvorska ulica 11, 1506 Ljubljana, Steklena dvorana, dne 13.09.2022 s pričetkom ob 13.00 uri.
Ponudbe, ki bodo prispele po razpisnem roku (nepravočasne ponudbe) ter pravočasne, vendar nepopolne ponudbe, bo komisija, ki je pooblaščena za izvedbo postopka, izločila in o tem obvestila ponudnike. Ponudniki bodo o izboru obveščeni praviloma v 15 dneh od dneva sprejetja sklepa o izbiri najugodnejšega ponudnika.

Besedilo javnega zbiranja ponudb je objavljeno na intranetni in internetni strani Slovenskih železnic, d.o.o.
X. OGLEDI  NEPREMIČNINE: 
Ogled nepremičnine bo opravljen po predhodnem dogovoru, in sicer z go. Katarino Juvančič, tel. 00 386 1 29 14 613, 00 386 31 237 344.
IX. VARSTVO OSEBNIH PODATKOV:

Obvestilo posameznikom glede obdelave osebnih podatkov je sestavni del razpisne dokumentacije.
X. VEČ INFORMACIJ:
Podrobnejše informacije o pogojih javnega zbiranja ponudb in predmetni nepremičnini so dostopne na sedežu družbe Slovenske železnice, d.o.o., Kolodvorska ulica 11, Ljubljana, Sektor za upravljanje nepremičnin ali po telefonu št. 00 386 1 29 14 613 oz. 00 386 31 237 344.
Slovenske železnice, d. o. o.
Priloga:

Obvestilo posameznikom glede obdelave osebnih podatkov           
OBVESTILO POSAMEZNIKOM GLEDE OBDELAVE OSEBNIH PODATKOV

Evidenca kupcev in najemnikov nepremičnin 

·   Upravljavec osebnih podatkov: Slovenske železnice, d.o.o., Kolodvorska ulica 11, 1506 Ljubljana, ki ga zastopa generalni direktor Dušan Mes;

·   Kontakt pooblaščene osebe za varstvo osebnih podatkov: Slovenske železnice, d.o.o., Kolodvorska 11, 1506 Ljubljana, s pripisom »za pooblaščeno osebo za varstvo osebnih podatkov«, elektronski naslov: dpo@slo-zeleznice.si;

·   Namen obdelave osebnih podatkov: priprava in izvedba prodajne pogodbe;

·   Pravna podlaga za obdelavo podatkov: 6.b člen GDPR
;

·   Obdobje hrambe osebnih podatkov: trajno;

·   Uporabniki osebnih podatkov: Slovenske železnice, d.o.o., Kolodvorska ulica 11, 1506 Ljubljana, FURS, GURS, občina, notarji, sodišče, upravniki, banke, Republika Slovenija;
Družba v skladu z določbami GDPR zagotavlja posamezniku, na katerega se nanašajo osebni podatki, uresničevanje pravic, ki so opredeljene v določbah od 12. do 23. člena, ter drugih pravic, ki jih zagotavljata GDPR in vsakokrat veljavni zakon o varstvu osebnih podatkov.

Posameznik lahko svoje pravice do dostopa, popravka in izbrisa oziroma omejitve obdelave, ugovora obdelavi in prenosljivosti osebnih podatkov uveljavlja z vložitvijo zahteve, poslane na naslov družbe: Slovenske železnice, d.o.o., Kolodvorska 11, 1506 Ljubljana, s pripisom »za pooblaščeno osebo za varstvo osebnih podatkov« ali na elektronski naslov: dpo@slo-zeleznice.si.  

Družba o zahtevi posameznika, na katerega se nanašajo osebni podatki, odloči v roku enega meseca od prejema popolne zahteve, ta rok pa se po potrebi lahko podaljša za največ dva dodatna meseca. 
Če družba ne odloči o zahtevku, na katerega se nanašajo osebni podatki, ali če posameznik meni, da se njegovi osebni podatki shranjujejo ali kako drugače obdelujejo v nasprotju z veljavnimi predpisi, ima pravico vložiti pritožbo pri Informacijskem pooblaščencu RS.                                                                          
� Obvestilo je izdano na podlagi 13. člena Splošne uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; GDPR).


� Obdelava je potrebna za izvajanje pogodbe, katere pogodbena stranka je posameznik, na katerega se nanašajo osebni podatki, ali za izvajanje ukrepov na zahtevo takega posameznika pred sklenitvijo pogodbe.

Družba z omejeno odgovornostjo registrirana pri Okrožnem sodišču v Ljubljani

Matična številka: 5142733000

Osnovni kapital: 205.274.421,23 EUR

Identifikacijska številka za DDV: SI18190995

